উপর্যুপরি দুই বছর রেমিট্যান্স প্রবাহে অস্বাভাবিক পতনের পর নানামুখী উদ্যোগ নেয় সরকার ও বাংলাদেশ ব্যাংক। কড়াকড়ি আরোপ করা হয় মোবাইল ব্যাংকিং সেবায়। হুন্ডির মাধ্যমে অবৈধ লেনদেন ও মানি লন্ডারিংয়ের বিরুদ্ধে নেয়া হয় কার্যকর ব্যবস্থা। এর ফলে ২০১৭-১৮ অর্থবছরে রেমিট্যান্স প্রবাহ ১৭ দশমিক ৩২ শতাংশ বেড়ে ১ হাজার ৪৯৮ কোটি ১৬ লাখ ডলারে উন্নীত হয়। চলতি অর্থবছরেও প্রবৃদ্ধির এ ধারাবাহিকতা অক্ষুণ্ন রয়েছে।